প্রকাশ্যে ‘পঞ্চায়েত ৪’-এর টিজার

কলকাতা: পর পর-তিনটে সিজন দর্শকদের মধ্যে ব্যাপক সাড়া জাগিয়েছে। এই সাফল্যের পর আরও একবার পর্দায় ফিরতে চলেছে ‘পঞ্চায়েত সিজন ৪’ (Panchayat season 4)। এই সিরিজের পাঁচ বছর পূর্তি উপলক্ষে নির্মাতারা চমকের সঙ্গে ঘোষণা করেছিলেন ‘পঞ্চায়েত সিজন ৪’-এর মুক্তির তারিখের! এবার সামনে এল সিরিজের টিজার।‌

রাজনীতি, ষড়যন্ত্র, সরকারি প্রকল্পের সুবিধার জন্য মারামারি…, যাবতীয় উপকরণ নিয়ে তৃতীয় মরশুমে বাজিমাত করেছিল। গুরুগম্ভীর রাজনৈতিক ইস্যু ফুটিয়ে তোলা যায় কমেডি কিংবা সারল্যের মোড়কে, তা প্রমাণ করেছেন সিরিজের পরিচালক দীপক কুমার মিশ্র। এবার চতুর্থ সিজনেও কি তার প্রতিফলন ঘটবে? আগামী ২ জুলাই আসতে চলেছে বহু প্রতীক্ষিত ‘পঞ্চায়েত সিজন ৪’। জিতেন্দ্র কুমার ছাড়া এবারের সিরিজে কাদের দেখা যাবে মুখ্য ভূমিকায়? দীপক কুমার মিশ্রর পরিচালনায় সিজন ৪-এ আবার দেখা যাবে নীনা গুপ্তা, রঘুবীর যাদবকে। সঙ্গে থাকছেন সানভিকা, চন্দন রায়, দুর্গেশ কুমার প্রমুখকে।

আরও পড়ুন: বোনের কথায় রেগে গেলেন স্বস্তিকা?

এবার পঞ্চায়েত-৪ টিজারে (Panchayat Season 4 Teaser) দেখা গেল নির্বাচনের পরিবেশ। ভূষণের বিরুদ্ধে গ্রামে সন্ত্রাস ছড়ানোর অভিযোগ রয়েছে। সেই এবার বিধায়কের সঙ্গে হাত মিলিয়ে গ্রামের প্রধানজির বিরুদ্ধে লড়াই করার সিদ্ধান্ত নিয়েছেন। নির্বাচনে জয়লাভের জন্য, প্রধানজি এবং তার সহযোগীরা সম্ভাব্য সকল উপায় অবলম্বন করবেন। এবারের সিজনে জমে উঠেছে সচিবজি ও রিঙ্কির প্রেম। এবার ফুলেরাতে যে বড়সড় ধামাকা হতে চলেছে, তার আভাস টিজারেই মিলেছে।

অন্য খবর দেখুন